section_heading: Preludij
paragraph_text: U pjesmi Preludij (engleski: The Prelude), Wordsworth je razotkrio svoje misli i nagovijestio svoj osjećaj prema prirodi. Umjesto epskih djela prepunih bitaka, romanci i natprirodnog kakva su prije pisana, u središtu djela sada je bio sam pjesnik. Ovaj novi, osobni pristup, bio je skoro revolucionaran u svijetu poezije te je Wordsworth postao prvi moderni pjesnik koji je smatrao da su osobno iskustvo i unutrašnji doživljaji pogodna tema za poeziju.